વેલ હવે ભૂતકાળમાં ડોકિયું કરવાને બદલે વર્તમાનની વાત કરીએ તો તે હાલ મહાવિજયને સોશ્યલ મિડીયા ખૂબ જ ઉત્સાહથી વધાવી રહ્યો છે અને મોદી સારી રીતે જાણે છે કે ઈન્ટરનેટની એક કલીક તેની ઈમેજ બનાવી શકે છે તો એક કલિક તેની ઈમેજ બગાડી પણ શકે છે. એટલા માટે જ વિજય થતાની સાથે જ મોદીએ તેના નામ જોગ લાખો સોશ્યલ મિડીયાના યુવાનોને આભાર માનતા પત્રો મોકલી દીધા છે. અને હજી વધુ સારી રીતે કામ કરવા તે પત્રો મા ઉલ્લેખ કર્યો છે. ટવીટર દ્વારા જ સૌથી પહેલો તેનો અભિપ્રાય આપ્યો હતો કે, “અચ્છે દિન આને વાલે હૈ” એ વાત ચોકકસ છે મોદી આ સોશ્યલ મિડીયામાં અટકાવાને બદલે વધુ આગળ વધારશે અને માત્ર આ એક જ માધ્યમથી તે લોકોની વચ્ચે સતત રહેશે. લોકોને પણ એવું જ લાગશે કે મોદી રોજે રોજના કામકાજની વિગતો તે તેમને રોજ પહોંચાડે છે.